মীন রাশির সপ্তাহ প্যাঁচালী: দাম্পত্য সম্পর্কের উন্নতি হতে পারে। জীবন সাথীর ভাগ্য উন্নতির যোগ প্রবল। বিধবা বা ডিভোর্সীদের বিয়ের কথাবার্তায় অগ্রগতি হতে পারে। খুচরা ও পাইকারী পুস্তক বা কাগজের ব্যবসায় ভালো লাভ হবে। চিকিৎসক ও ঔষধের ব্যবসায়ীরা ভালো লাভ আশা করতে পারেন। শেয়ার বাণিজ্যে ভালো লাভ হবে। ঝুঁকিপূর্ণ বিনিয়োগে তরুন তরুনিরা ভালো লাভ করতে পারবেন। জীবীকার জন্য বিদেশ গমনে বহু বাধা বিপত্তি দেখা দেবে। বহু দিন ধরে চলতে থাকা বিদেশ ভ্রমনের প্রচেষ্টায় কিছু আশার আলো দেখা যায়। ভাগ্যউন্নতির সুযোগ পেয়ে যাবেন। পিতার দ্বারা কিছু সাহায্য পেতে পারেন। কর্মস্থলে নতুন দায়িত্ব লাভের যোগ প্রবল। সরকারী কাজে লাভবান হতে পারেন। সরকারী চাকরী সংক্রান্ত পরীক্ষায় ভালো করবেন।